[pic] | AZ EURÓPAI KÖZÖSSÉGEK BIZOTTSÁGA |

Brüsszel, 22.5.2006

SEC(2006) 633 végleges

ELŐZETES KÖLTSÉGVETÉSMÓDOSÍTÁS-TERVEZETA 2006-RA

VONATKOZÓ ÁLTALÁNOS KÖLTSÉGVETÉSHEZ ÁLTALÁNOS BEVÉTELI KIMUTATÁS BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz – Bizottság VIII. szakasz, B. rész – Európai adatvédelmi biztos

(előterjesztő: a Bizottság)

ELŐZETES KÖLTSÉGVETÉSMÓDOSÍTÁS-TERVEZETA 2006-RA

VONATKOZÓ ÁLTALÁNOS KÖLTSÉGVETÉSHEZ ÁLTALÁNOS BEVÉTELI KIMUTATÁS BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz – Bizottság VIII. szakasz, B. rész – Európai adatvédelmi biztos

tekintettel

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

Az Európai Bizottság az indokolásban felsorolt okoknál fogva a költségvetési hatóság elé terjeszti a 2006. évi általános költségvetés 3. előzetes költségvetésmódosítás-tervezetét.

TARTALOMJEGYZÉK

INDOKLÁS 4

1. Bevezetés 4

2. III. szakasz (Bizottság) 4

2.1. Európai GNSS Ellenőrzési Hatóság 4

2.2. Európai Repülésbiztonsági Ügynökség 6

2.3. Az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 7

3. VIII. szakasz, B. rész (Európai adatvédelmi biztos) 8

ÖSSZEFOGLALÓ TÁBLÁZAT A PÉNZÜGYI TERV FEJEZETEI SZERINT 9

ÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN

Az általános bevételi kimutatást és a szakaszonkénti bontású bevételi és kiadási kimutatást a SEI-BUD-rendszeren keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás angol nyelvű változatát tájékoztatásul a költségvetés melléklete tartalmazza.

INDOKLÁS

1. BEVEZETÉS

Ez az előzetes költségvetés-módosítás tervezet négy részből áll, ebből három a Bizottságra vonatkozó III. szakasz módosítására, egy pedig az európai adatvédelmi biztosra vonatkozó VIII. szakasz B. részének módosítására, konkrétan az alábbiakra vonatkozik:

- A Galileo közös vállalkozás bizonyos tevékenységeinek az Európai GNSS Ellenőrzési Hatósághoz történő áthelyezésének figyelembe vétele érdekében a Hatóság megerősítése;

- A szabványosítási vizsgálatok programjának figyelembe vétele érdekében az Európai Repülésbiztonsági Ügynökség személyi állományának megerősítése;

- Az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség személyi állományának megerősítése;

- Az Európai Adatvédelmi Biztos részére a B- 1 1 7 5 Fordítási és tolmácsolási költségek sorban szereplő előirányzatok növelése.

2. III. SZAKASZ (BIZOTTSÁG)

2.1. Európai GNSS Ellenőrzési Hatóság

Az Európai GNSS Ellenőrzési Hatóságot az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendelet[2] hozta létre.

Az Ellenőrzési Hatóság feladatait nem teljes körűen az 1321/2004 rendelet 2. cikke rögzíti. Többek között az Ellenőrzési Hatóság jár el engedélyező hatóságként a rendszer magánengedményesével szemben és az Ellenőrzési Hatóság köti a koncessziós szerződést is. Az Ellenőrzési Hatóság üzembehelyezése 2005 nyara óta fokozatosan történik, és 2006 nyarára lesz teljesen működőképes.

A fejlesztési szakasz végrehajtására létrehozott Galileo közös vállalkozás élettartama e szakaszhoz igazodik, amely eredetileg 2002-2005-ig tartott volna, időközben azonban 2008-ig meghosszabbították. Ebből következően a Galileo közös vállalkozás jelenleg érvényben levő működési szabályzata szerint 2008 vége előtt nem szűnnének meg a vállalkozás feladatai, ami az eredeti elképzelésekhez képest mintegy három évvel hosszabb élettartamot jelent.

A Bizottság úgy ítéli meg, hogy a közös vállalkozás működésének 2006-on túli meghosszabbítása költséges és szükségtelen, mivel az Ellenőrzési Hatóság már 2006 folyamán át tudja venni annak összes tevékenységét.

A Bizottság a Galileo közös vállalkozás felszámolása és az Ellenőrzési Hatóság részére a jelenleg a közös vállalkozás által végzett tevékenységek többségének átvételéhez szükséges jogalap biztosítása végett elindította a megfelelő rendeletek módosításához szükséges eljárásokat.

Az alábbi tevékenységek kerülnek át fokozatosan az Ellenőrzési Hatósághoz:

- A fejlesztési szakasz végrehajtásának felügyelete: a rendszerrel kapcsolatos műszaki fejlesztések egy, az Európai Űrügynökséggel kötendő megállapodás keretében.

- A kialakítási és a hasznosítási szakasz, és főleg a koncessziós szerződésről folytatott tárgyalások előkészítése.

- Kutatási tevékenységek (6. és 7. keretprogram). Az Ellenőrzési Hatóságnak a műholdas rádiónavigáció jövőbeli alkalmazásainak meghatározása, illetve előmozdítása, valamint a műholdak következő generációjának előkészítése érdekében számos kutatást kell majd végeznie, illetve finanszíroznia a programnak mind a fejlesztési, mind pedig a kiépítési és hasznosítási szakaszában.

- Nemzetközi, különösen Kínával és Izraellel folytatott együttműködés keretében végzett tudományos tevékenységek figyelemmel kísérése.

- A közös vállalkozás felszámolásával kapcsolatos 2006. december 31-e utáni műveletek.

Megjegyzendő, hogy ezt a helyzetet objektív és különösen jogi okoknál fogva az Ellenőrzési Hatóságnak a Bizottság által előzetes költségvetési tervezet formájában előterjesztett 2006-ös költségvetése nem tükrözhette.

Mindezt figyelembe véve az Ellenőrzési Hatóságnak 2006 vége előtt rendelkeznie kell a közös vállalkozás feladatainak befejezéséhez szükséges eszközökkel, különös tekintettel a személyi állományra.

Az előterjesztett előzetes költségvetés módosítás-tervezet 2006-ra 39 főnyi állománnyal számol (ebből tizenegyet 2005-ben, kilencet 2006 első negyedévében, tizenkilencet pedig a költségvetés-módosításnak a költségvetési hatóság általi elfogadásakor vettek fel). Ez a becslés az Ellenőrzési Hatóság 2006-os munkaprogramjára és a Galileo közös vállalkozás személyi állományával való összehasonlításra épül. Valójában a 2006 elején 43 fős alkalmazotti állománnyal rendelkező közös vállalkozásnak minden tevékenységét át kell adnia az Ellenőrzési Hatóságnak, amint ez utóbbi készen áll azok átvételére, de legkésőbb 2006 vége előtt. A know-how- és a tevékenységátadás miatt az Ellenőrzési Hatóságnál tehát legkésőbb a harmadik negyedévben szolgálatba kell állnia a 39 fős állománynak, eközben pedig a közös vállalkozás állományát a 2006-ra ütemezett végső felszámolásig hasonló arányban csökkenteni kell anélkül, hogy ez a Galileo és az EGNOS programok zökkenőmentes működését gátolná.

A magasan képzett állományi létszámnak a javaslat szerinti húszról harminckilencre emelése a bértömeg növekedése mellett megnöveli a munkaerő-felvétellel kapcsolatos költségeket, mivel a felvételt gyorsított eljárásban kell végrehajtani, és ez a letelepedési és költöztetési költségek miatt többletkiadásokat jelent. Minden országból számos pályázót kell majd behívni felvételi beszélgetésre, akik közül a leendő munkatársak kiválasztásra kerülnek.

Az Ellenőrzési Hatóságnak 2006 vége előtt rendelkeznie kellene az eredeti elképzelésekhez képest felmerülő többletfeladatok elvégzéséhez szükséges pénzügyi eszközökkel. Erre a célra 3 050 000 euró összegű pótköltségvetés lenne szükséges.

2.2. Európai Repülésbiztonsági Ügynökség

Az Európai Repülésbiztonsági Ügynökséget a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendelet[3] hozta létre.

Az Ügynökség feladatainak meghatározását a fenti rendelet 5. cikke tartalmazza, ide tartozik a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, a tervező és gyártó szervezetek tanúsítása, a légi járművek és repüléstechnikai termékek, alkatrészek és berendezések folyamatos légialkalmasságának biztosítása, valamint az ezekben résztvevő szervezetek és személyi állomány jóváhagyása.

A rendelet a közösségi jog tagállamok általi alkalmazásának ellenőrzését illetően különösen az alábbiakat írja elő:

- a 45. cikkben azt, hogy az Ügynökségnek a tagállamok illetékes hatóságainál végzett szabványosítási vizsgálatokkal segítenie kell a Bizottságot a rendelet és annak végrehajtási szabályai alkalmazásának ellenőrzésében, és

- a 16. cikk (4) bekezdésében azt, hogy a Bizottságnak meg kell állapítania az Ügynökség munkamódszereit, amelyeket a szabványosítási vizsgálatoknak az 54. cikk (2) bekezdése (komitológia – tanácsadó bizottság) szerinti végrehajtása során alkalmaznia kell.

A Bizottságnak a 16. cikk (4) bekezdése értelmében az elkövetkező hetekben el kell fogadnia az Ügynökség által a szabványosítási vizsgálatok végrehajtása során alkalmazandó munkamódszerekről szóló rendeletet. A rendelet rendelkezik az Ügynökség forrásainak elosztásáról saját munkatársai és a vizsgálati csoportokban résztvevő tagállami munkatársak továbbképzésére fordítandó költségek, illetve a feladatok elvégzésére felvett ellenőrök száma tekintetében.

A Bizottság által javasolt szabályok értelmében az Ügynökségnek ki kell dolgoznia a szabványositíási vizsgálatokra vonatkozó programját, a vizsgálatokon résztvevő munkatársaira és tagállami munkatársakra vonatkozó szakképesítési követelményeket, valamint meg kell szerveznie ezek továbbképzését. Emellett az Ügynökségnek vizsgálatokat kell folytatnia, és ezekről beszámolókat kell készítenie a vizsgált tagállami hatóságok és a Bizottság számára. Végezetül az Ügynökségnek – saját ellenőrei költségein kívül – meg kell térítenie a vizsgálati munkacsoportokban résztvevő tagállami hatóságok és a tagállami koordinátorok kiküldetési költségeit is.

A Bizottság által előterjesztett rendelet az Ügynökség 2006-os munkaprogramjára vonatkozik.

Mindezt figyelembe véve az Ellenőrzési Hatóságnak 2006 vége előtt rendelkeznie kell a szabványosítás területén felmerülő feladatok elvégzéséhez szükséges eszközökkel, különös tekintettel a személyi állományra.

Az előterjesztett előzetes költségvetés módosítás-tervezet 2006-ra 336 főnyi állománnyal számol (ebből 328 fő felvételét 2006-ra, további 8 fő felvételét pedig a költségvetés-módosításnak a költségvetési hatóság általi elfogadásakor tervezik). Ez a becslés az AESA 2006-os munkaprogramjára épül.

A magasan képzett állományi létszámnak a javaslat szerinti 328-ról 336-ra emelése miatt a bértömeg növekedése mellett különösen a kiküldetési költségek emelkednek.

Az Európai Repülésbiztonsági Ügynökségnek 2006 vége előtt rendelkeznie kellene az eredeti elképzelésekhez képest felmerülő többletfeladatok elvégzéséhez szükséges pénzügyi eszközökkel. Erre a célra 1 114 000 euró összegű pótköltségvetés lenne szükséges.

A szükséges előirányzatokat a közlekedési és környezetvédelmi politikára vonatkozó költségvetési kereten belüli forrásátcsoportosítással a közlekedésbiztonsági költségvetési tétel (06 02 03) terhére biztosítják.

2.3. Az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség

A FRONTEX Ügynökségnek a Bizottság által előzetes költségvetési tervezet formájában előterjesztett 2006-ös költségvetése az Ügynökség létrehozására vonatkozó tanácsi rendelettervezetet kísérő pénzügyi kimutatás alapján készült. Az igazgatási (1. és 2. cím) és működési (3. cím) kiadásokra igényelt összeg 2,314 millió, illetve 7,440 millió euró, azaz összesen 9,754 millió euró.

A költségvetési eljárás során egy, a Parlament által benyújtott módosítás nyomán a 3. címre vonatkozó előirányzat összege 9,440 millió euróra nőtt. Ezzel az Ügynökség számára 2006-ban nyújtott közösségi hozzájárulás teljes összege 11,754 millió euró. Az ideiglenes alkalmazotti álláshelyek száma a pénzügyi kimutatásban meghatározottak szerint 17 maradt.

A FRONTEX igazgatótanácsa legutóbbi, 2006. március 24-én tartott ülésén új létszámtervről állapodott meg, és ennek megfelelően módosította a 2006-os költségvetést.

Hangsúlyt érdemel, hogy a FRONTEX 2005 őszén kezdte meg tevékenységét. Tehát a javasolt módosítás az újonnan szerzett működési tapasztalatokon, különösen az igazgatási környezet alaposabb ismeretén alapszik.

Becslések szerint tehát az igazgatási kiadások összegét 2006-ban 6,1 millió euróra szükséges emelni, és 28 ideiglenes alkalmazotti álláshelyre – azaz a tervezettnél tizeneggyel többre – lesz szükség.. A közösségi hozzájárulás növelésének elkerülése végett a 3. cím alatti keretből 3,786 millió eurót át kellene csoportosítani az 1. és a 2. cím alatti keretbe.

Az igazgatási kiadások növelésének utólagos kérelmezését elsősorban az indokolja, hogy az Ügynökség feladatainak végrehajtásához szükséges személyi szükségletet alulbecsülték.

E módosítás nélkül az Ügynökség nem képes biztosítani a tevékenysége megfelelő ellátásához szükséges igazgatási támogatást, illetve belső ellenőrzési szerkezetet. Az ideiglenes alkalmazottak (a teljes személyi állomány 37%-a) kizárólag irányítási és igazgatási feladatokat látnak majd el.

A személyi költségek számítása során figyelembe vételre került az, hogy az új munkaerőt a 2006. év folyamán fokozatosan veszik fel. E célból március végén 14 álláshelyet hirdettek meg.

3. VIII. SZAKASZ, B. RÉSZ (EURÓPAI ADATVÉDELMI BIZTOS)

Az európai adatvédelmi biztos költségvetésének teljes összege 2006-ban 3 583 833 euró. Ebbe beletartozik a B- 1 1 7 1 „Fordítási és tolmácsolási költségek” költségvetési sor, amelyben az előirányzatok összege 112 491 euró. Ez utóbbi összeg számítása a 2004-ben és 2005 elején végzett fordítások száma alapján történt, melyek volumene 2005 második félévében megnőtt, és ezzel egy növekedési tendencia indult el.

Az Európai Parlament, a Tanács és a Bizottság főtitkárai, valamint az európai adatvédelmi biztos által 2004 júniusában kötött, igazgatási együttműködésről szóló megállapodás értelmében a fordítás a Tanács feladata. 2005 júliusában szolgálati szintű megállapodást írtak alá az együttműködés gyakorlati szabályai, ezen belül a díjtételek megállapítása céljából, amelyek megfelelnek a Luxembourgban működő Fordítóközpont által alkalmazott díjtételeknek. Ezek alapján és amennyiben az adatvédelmi biztos a fordítási igényeket tervezett módon kezeli, a fordítási díj oldalanként 61,5 euró. Az európai adatvédelmi biztos igyekszik a szükséges minimálisra csökkenteni a fordítások számát, ide tartozik a honlap és a tájékoztató két nyelvre történő fordítása; az éves jelentés 19 nyelvre történő fordítása; az állampolgároknak saját anyanyelvükön biztosított válaszadásra; valamint az adatvédelmi biztos jogi véleményének a Hivatalos Lapban történő közzététel céljából 19 nyelvre történő fordítása.

2005-ben, a 2006-os előzetes költségvetés előterjesztésének idején az európai adatvédelmi biztos intézménye még nem egészen két éve létezett. A kialakítás szakaszában levő új intézményként még nem rendelkezett az előirányzatok megállapításához szükséges tapasztalattal. Dokumentumok ekkor még meglehetősen korlátozott számban születtek, és mivel az európai adatvédelmi biztos még nem töltött ki egy teljes működési ciklust, nem volt összehasonlítási alapja ahhoz, hogy tapasztalatokra építve állítsa össze költségvetését.

Ma már azonban egyértelműen megállapítható a fordítandó anyagok volumene és az ehhez kapcsolódó költségek. Ez az oka annak, hogy 2006-ra előzetes költségvetés módosítás-tervezetet kérnek; a B- 1 1 7 5 „Fordítási és tolmácsolási költségek” költségvetési sorban szereplő előirányzatok összegét 112 491 euróról 2006-ban 667 036 euróra szükséges emelni.

ÖSSZEFOGLALÓ TÁBLÁZAT A PÉNZÜGYI TERV FEJEZETEI SZERINT

Pénzügyi tervFejezet/alfejezet | 2006. évi pénzügyi terv | 2006-os költségvetés, beleértve az (EKMT) 1* - 2 /2006 előzetes költségvetésmódosítás-tervezetet | 3/2006 előzetes költségvetés-módosítási tervezet | 2006-os költségvetés, beleértve az 1 - -3/2006 előzetes költségvetésmódosítás-tervezetet (EKMT) |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | |1. MEZŐGAZDASÁG | | | | | | | | | |- Mezőgazdasági kiadások |44 847 000 000 | |43 279 720 000 |43 279 720 000 | | |43 279 720 000 |43 279 720 000 | |- Vidékfejlesztés és kísérő intézkedések |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Összes |52 618 000 000 | |51 050 720 000 |50 991 020 000 | | |51 050 720 000 |50 991 020 000 | | Fennmaradó mozgástér | | |1 567 280 000 | | | |1 567 280 000 | | | 2. STRUKTURÁLIS INTÉZKEDÉSEK | | | | | | | | | |- Strukturális alapok |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |- Kohéziós Alap |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |Összes |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Fennmaradó mozgástér | | |61 995 010 | | | |61 995 010 | | | 3. BELSŐ POLITIKÁK |9 385 000 000 | |9 387 512 774 |8 904 016 732 |+3 050 000 |+3 050 000 |9 390 562 774 |8 907 066 732 | | Fennmaradó mozgástér | | |12 285 815 | | | |9 235 815 | | | 4. KÜLSŐ FELLÉPÉSEK |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Fennmaradó mozgástér | | |-275 000 000 | | | |-275 000 000 | | | 5. IGAZGATÁS |6 708 000 000 | |6 656 369 817 |6 656 369 817 |+554 545 |+554 545 |6 656 924 362 |6 656 924 362 | | Fennmaradó mozgástér | | |51 630 183 | | | | 51 075 638 | | | 6. TARTALÉKOK |458 000 000 | |458 000 000 |458 000 000 | | |458 000 000 |458 000 000 | |- Garanciatartalék |p.m. | |229 000 000 |229 000 000 | | |229 000 000 |229 000 000 | |- Gyorssegélytartalék |p.m. | |229 000 000 |229 000 000 | | |229 000 000 |229 000 000 | | Fennmaradó mozgástér | | |p.m. | | | |p.m. | | | 7. ELŐCSATLAKOZÁSI TÁMOGATÁS |3 566 000 000 | |2 572 159 038

|2 984 409 038

| | |2 572 159 038

|2 984 409 038

| | Fennmaradó mozgástér | | | 1 085 400 000 | | | | 1 085 400 000 | | |8. ELLENTÉTELEZÉS |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Fennmaradó mozgástér | | | 499 668 | | | | 499 668 | | | ÖSSZESEN | 123 695 000 000 |119 292 000 000 |121 297 266 951 |112 075 965 076 |+3 604 545 |+3 604 545 |121 300 871 496 |112 079 569 621 | | Fennmaradó mozgástér | | |2 504 090 676 |7 322 392 551 | | |2 500 486 131 |7 318 788 006 | | * Az előzetes költségvetés-módosítási tervezetben az Európai Unió Szolidaritási Alapjára előirányzott összeg a 3. és a 7. cím fölött szerepel , a 2002. november 7-i intézményközi megállapodásnak megfelelően (HL C 283., 2002.11.20.).

[1] HL L 248., 2002.9.16., 1. o.

[2] HL L 246., 2004.7.20., 1. o.

[3] HL L 240., 2002.9.7., 1. o.